次韻賓暘梅氏山居訪茱萸
作者：方回
朝代：宋

paragraphs: 癖習嗜幽討，剛氣負殊稟。
寂寥荒山中，十載賦招隠。
偶逢梅尉孫，漠事一暗省。
斯人縱非仙，英概故不泯。
是日秋□霽，村塢足清景。
葉脫高木疏，雲淨遠岑逞。
田家竟收穫，豈復有遺秉。
芳萸摘併空，戍卒亦太甚。
懷古兼嘆今，野老僅能茗。
此心誰當知，應有月中影。